Sveinung O. Flaaten

Må ikke forveksles med farfaren, stortingsrepresentant Sveinung O. Flaaten (1898–1962).

Sveinung Olavsen Flaaten (født 11. februar 1953 i Elverum) er en norsk forretningsadvokat og tidligere politiker (H). Han er partner i Advokatfirmaet Hjort i Oslo.

Han er sønn av forstkandidat Olav S. Flaaten og hustru Gerd Marry Jansen i Lisleherad. Hans farfar Sveinung O. Flaaten (1898–1962) var skogeier og stortingsrepresentant for Telemark 1961–1962.

Etter artium i 1971 studerte han økonomi og historie ved Augsburg College 1972–1973. Deretter studerte han jus ved Universitetet i Oslo og tok juridisk embedseksamen i 1979. Han var både universitetslektor ved Det juridiske fakultet og gruppesekretær/juridisk rådgiver for Høyres stortingsgruppe før han 1981–1983 var statssekretær for statsråd Mona Røkke i Justis- og politidepartementet. Deretter begynte han å praktisere som advokat.

Flaaten ble i 1988 sorenskriver ved Tinn og Heddal sorenskriverembede på Notodden. I 1992 ble han ordfører i Notodden kommune, valgt på en borgerlig fellesliste, etter 50 år med ordførere fra Arbeiderpartiet, men trakk seg i februar 1993. I 1993 ble han advokat/partner i Advokatfirmaet Gram, Hambro & Garman i Oslo, i 1996 partner i Advokatfirmaet Hjort.

Referanser

Eksterne lenker 
 
 

Norske advokater
Statssekretærer i Regjeringen Willoch
Statssekretærer fra Høyre
Ordførere i Notodden
Høyre-ordførere i Telemark
Alumni fra Universitetet i Oslo
Personer fra Notodden kommune